Un incident înfricoșător a avut loc miercuri, 8 mai, în Jens, cantonul Berna, nord-vestul Elveției. Bernhard Weber, 53 de ani, a fost umplut de sânge de o pasăre de pradă agresivă în timp ce făcea jogging într-un parc, relatează Blick. Nu este prima dată când are loc un astfel de atac.
Bernhard Weber făcea jogging când a fost atacat, brusc, de o pasăre de pradă, pentru a doua oară în câteva săptămâni.
„Am văzut pasărea venind și a început primul atac. M-am apărat, am respins-o și am crezut că asta a fost tot”, explică Weber, care și-a continuat alergarea.
Dar calmul a fost înșelător: „Al doilea atac a venit atât de repede încât nu am avut nicio șansă. M-a lovit din spate de mai multe ori și m-a mușcat de cap. Am sângerat imediat”.
Avea câteva șervețele la el, iar un coleg medic care locuiește în apropiere a reușit să-i trateze rana.
Când a avut loc primul atac în urmă cu câteva săptămâni, Weber a crezut că incidentul a fost un moment rar.
„Este sezonul de reproducere și un intrus poate fi perceput drept un dușman”
El a raportat cel mai recent incident autorităților locale, precizând că i s-a părut că pasărea care l-a agresat este un șorecar sau o gaie.
Ornitologii au explicat că „este sezonul de reproducere și un intrus în zona de împerechere poate fi perceput ca un dușman”.